BWANA JABURUTI

Jijini komongo paliishi mzee mmoja ,bw jaburuti na mkwe,bi jaburuti.
Walikuwa wafanyabiashara wa kutajika. Himaya yao ya biashara ilitapakaa
kote nchini. Hata nchi za nje. Wawili hao ndio walikuwa wakurugenzi wa
biashara yao. Kilichowabainisha zaidi ni bidii yao ya mchwa. Wanajamii
waliwatamani kwa sababu walikuwa na mali nyingi. Walijaliwa mambo yote
ya kutamanika na binadamu wa kawaida isipokuwa kitu kimoja tu.
Walimwomba mungu kila kukicha ili asikie kilio chao. Walitamani sana
kupata mrithi wa mali yao. Matumaini yao yalififia kwa mpito wa nyakati.
Uzee ulikuwa unawanyapia. Walijua kuwa kumpata mrithi uzeeni kungalikuwa
muujiza.

Mungu naye hamtupi mja wake. Maombi Yao yalijibiwa. Bi. Baruti alipata
ujauzito. Jambo hili liliwashangaza wengi kutokana na uzee wao. Kwao
hata hivyo ilikuwa wakati wa furaha. Walimshukuru mungu. Waliomba mungu
waweze kupata mtoto salama. Muda ulifika wa mama kujifungua. Alijifungua
salama salmini. Akapata mtoto wa kiume. Wazazi wakamlea mtoto wao kwa
tunu na tamasha.

Hata hivyo,alipofika umri wa kutambaa. Kukua kwake kulianza kubadilika.
Mgongo ulianza kupinda. Kichwa chake kikawa kikubwa kuliko sehemu
nyingine za mwili. Msaada wa kimatibabu ulitafutwa katika kila pembe ya
dunia. Ilimuradi kuokoa maisha yake. Walitoa pesa nyingi ili tu kumwokoa
mtoto wao. Walisafiri nchi za mbali ili kumwokoa mtoto wao. Baada ya
gangaganga zote hizo. Mtoto aliaga dunia. Mama mtoto alishindwa kuhimili
kushindo hicho. Kidogo naye akaanza kuugua. Baada ya muda mfupi naye
akaaga. Mzee jaburuti akabaki mpweke akiomboleza.

Mzee aliwaza na kuwazua kuhusu mrithi wa mali yake. Hatimaye aliandika
wosia na kumkabidhi wakili wake pamoja na maelezo yote. Haya yalifaa
kufuatwa yeye alipoondoka duniani. Baada ya muda mfupi,naye pia aliaga.
Wakili alitekeleza kulingana na maagizo ya wosia. Aliweka matangazo
katika magazeti, redio na runinga kuhusu mnada wa mali ya Mzee jaburuti.
Halaiki ya watu nchini kote walifika siku ya mnada kununua mali ya
jaburuti. Wengine walitoka njee ya nchi.

Dalali alichukua kengele yake na kuwakaribisha wote. Aliwasomea orodha
ya vitu vilivyopaswa kuuzwa. Vilikuwa biashara zote za marehemu.
Mashamba,makasri. Na nyumba za kukodisha zilizokuwa katika mji
mbalimbali. Pia samani za kifahari. Kwa mujibu wa wosia,bw jaburuti
alitaka picha ya mwanawe uizwe kwanza. Ilikuwa picha kubwa iliyowekwa
fremu. Kisha ikatiwa nakshi ya dhahabu. Licha ya fremu kuvutia. Picha
ile haikuvutia. Ilikuwa ya kuimbe aliyepinda mgongo . Pia kichwa
kilikuwa kikubwa kuliko mwili. Picha iliponadiwa. Ilikosa mnunuzi. Mara
akatokea kijakazi. Akasema kuwa angeinunua picha ile. Wengine waliona
afadhali angenunua pakiti ya posho badala ya picha. Kijakazi alimwendea
dalali. Kisha akamuomba amwuzie picha ile. Dalali naye akakataa.
Kijakazi akamweleza kwamba yeye ndiye alikuwa mlezi wa mtoto yule.
Alijua vile mtoto huyo alivyokuwa tunu kwa wazazi. Pia alifahamu jinsi
walivyosumbuka alipokufa. Alitaka kuinunua kama kumbukumbu kwake. Dalali
alimpa shingo upande . Kijakazi huyo alichukua kwa deni.

Baada ya kuiuza picha, wakili akampa dalali bahasha nyingine.

Dalali akaifungua kwa pupa. Alifikiri ni orodha ya namna mali ile
ingeuzwa. Alitazama kwanza. Akashindwa kuendelea kusoma. Msaidizi wa
dalali akauchukua bahasha. Kisha akausoma. Waraka ulieleza kuwa mtu
ambaye angeinunua ile picha ya mwanawe marehemu ndiye angechukua urithi
wa mali yote ya marehemu. Wote waliokuwepo wakaachwa vinywa wazi. Mali
yote ya marehemu ikakabidhiwa kijakazi.


Question: Nini ilikuwa kubwa kuliko sehemu nyingine za mwili.
Answer: Kichwa